stanford-oval/wikipedia huggingface dataset:
אוסטין היילי 100-6

| --- | --- |

Austin-Healey 100-6, שנת 1957
 מאפיינים כלליים
 יצרן:  Austin-Healey (אנ')
 שנות ייצור:  1956 – 1959
 הרכבה:  בריטניה בריטניה
 מודל קודם:  Austin-Healey 100 (אנ')
 מודל אחריו:  אוסטין היילי 3000 (אנ')
 חברת אם:  Austin Motor Company (אנ'), חברת בת של British Motor Corporation (אנ') (BMC) בשיתוף (joint venture) יצרנית הרכב Donald Healey Motor Company (אנ') (Healey)
 סיווג:  מכונית ספורט רודסטר
 אורך:  4,000 מ"מ
 רוחב:  1,524 מ"מ
 גובה:  1,270 מ"מ
 בסיס גלגלים:  2,337 מ"מ
 מפרט טכני
 מנוע:  6 צילינדרים, בטור, 2,639 סמ"ק המפיק 103 כ"ס, מנוע "BMC" מסדרת BMC C-Series engine (אנ')  6 צילינדרים, בטור, 2,639 סמ"ק המפיק 118 כ"ס, מנוע "BMC" מסדרת BMC C-Series engine (אנ') (יוצר משנת 1957)
 מהירות מרבית:  167.2 קמ"ש
אוסטין היילי 6–100 (באנגלית: Austin-Healey 100-6) היא מכונית ספורט, פתוחה, בתצורות: רודסטר, ו-2+2 מושבים, מתוצרת יצרנית מכוניות הספורט הבריטית Austin-Healey (אנ'), בבעלות חטיבת המכוניות Austin Motor Company (אנ'), חברת בת של British Motor Corporation (אנ') (BMC) בשיתוף (joint venture) יצרנית הרכב Donald Healey Motor Company (אנ') (Healey), אשר יוצרה בין השנים 1956–1959 בבריטניה.
מאפיינים

2+2 מושבים (יוצר משנת 1956).
2 מושבים (יוצר בין השנים 1958–1959).
מנוע קדמי.
מנוע בנזין.
תאוצה בין 0–97 קמ"ש היא 10.7 שניות.
תמונות

"אוסטין היילי 6–100"
"אוסטין היילי 6–100"
"אוסטין היילי 6–100"
"אוסטין היילי 6–100" - רודסטר
"אוסטין היילי 6–100" - רודסטר, שנת 1957
"אוסטין היילי 6–100" - רודסטר, שנת 1957
"אוסטין היילי 6–100" - רודסטר
"אוסטין היילי 6–100", דגם 2+2 מושבים, שנת 1957 - מבט לתוך הרכב
"אוסטין היילי 6–100" - מבט לתא הנהג ולוח מחוונים
הערות שוליים

↑  "אוסטין היילי 6–100" healeysix.net
↑  Culshaw; Horrobin (1974). Complete Catalogue of British Cars. London: Macmillan. ISBN 0-333-16689-2.
↑  "אוסטין היילי 100-4", "אוסטין היילי 6–100" pinterest.com/victoriabritish/austin-healey-100-4-100-6-3000
↑  "אוסטין היילי 6–100" - תמונות healeydata.com
אוטקם

| --- | --- |
אוטקם ב-2010
אוטקם ב-2010
 מידע כללי
 גובה:  1,800
 מדינה:  צרפת 
 מיקום:  צרפת
 רכס הרים:  הרי הפירנאים
 מסלול ההעפלה הקל:  כביש
 שיפוע כביש מרבי:  10%
 קואורדינטות:  42°58′20″N 0°00′29″W﻿ / ﻿42.972222°N 0.008056°W﻿ / 42.972222; -0.008056
  (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי אוטקם(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי אוטקם(למפת מידי-פירנה רגילה) טולוז אלבי קאסטר מונטובן טארב קאור אוש רודז פואה אקיטן לימוזן אוברן לנגדוק רוסיון  ספרד א. הים התיכון אוטקם(למפת מידי-פירנה מוגדלת) טולוז אלבי קאסטר מונטובן טארב קאור אוש רודז פואה אקיטן לימוזן אוברן לנגדוק רוסיון  ספרד א. הים התיכון אוטקם
 
מסלול הסקי
אוטקם (בצרפתית: Hautacam) הוא אתר סקי בהרי הפירנאים הצרפתיים, רכס רכס הרים המפריד את חצי האי האיברי מאירופה ומהווה גבול בין ספרד לצרפת, כ-200 קילומטרים מדרום-מערב לטולוז בחבל מידי-פירנה. בענף אופני הכביש, הטיפוס לאוטקם נחשב מהטיפוסים הקשים ביותר, ולכן רוכבי תחרות הטור דה פראנס מטפסים לפסגתו מפעם לפעם (נכון ל-2019, טיפסו על ההר 5 פעמים, בפעם האחרונה ב-2014).
מרוצי אופני כביש > תיאור הטיפוס

קטע הטיפוס מתחיל בעירייה הקטנה ארז'לס גזוסט (Argelès-Gazost) בת כ-3,000 התושבים שלמרגלות רכס ההפירנאים (ברום של 465 מטרים), כשמשם עולה דרך באורך כ-17.3 קילומטרים עד לכ-1,635 מטרים מעל גובה פני הים. הטיפוס המצטבר הוא כ-1,200 מטרים עם שיפוע ממוצע של 6.8% (שיפוע מקסימלי של 10%). בטור דה פראנס ב-2008 ו-2014 טיפסו רוכבי הטור דה פראנס עד לרום מרבי של 1,520 מטרים, ובשנים שלפני עד לגובה של 1,560 מטרים. הסיבה לכך היא שהטור דה פראנס מתחיל את הטיפוס בארוס ארבוקס (Ayros-Arbouix), ממנה יוצאת דרך באורך 13.6 קילומטרים עם שיפוע ממוצע של 7.8%.
מרוצי אופני כביש > בטור דה פראנס

ב-1994 טיפס הטור דה פראנס לראשונה על ההר בקטע ה-11 שהסתיים על האוטקם, וניצח בו הרוכב הצרפתי לוק לבאן (Luc Leblanc) לאחר 6:58:04 שעות רכיבה. מאז 1994 הטור טיפס את האוטקם ארבע פעמים נוספות, בפעם האחרונה ב-2014 בסיומו של קטע 18, אותו ניצח הרוכב האיטלקי וינצ'נצו ניבאלי מקבוצת אסטנה, שגם זכה בטור באותה שנה (זוכה הוואלטה אספניה והג'ירו ד'איטליה במהלך קריירת הרכיבה).
בטיפוס על אוטקם בקטע ה-10 של הטור בשנת 2000 זכה בחולצה הצהובה (מוביל המירוץ הכללי) הרוכב האמריקאי לאנס ארמסטרונג, אותה המשיך להחזיק עד הסיום בפריז (תואר שנשלל ממנו ב-2012 עקש שימוש בסמים וסימום שיטתי של חברי קבוצתו). את הקטע, שנערך בתנאי מזג אוויר קשים, רכב אמסטרונג לבדו בחצי השעה האחרונה של המירוץ עד לפסגה, כשהוא מותיר את יריבו העיקרי יאן אולריך, לשעבר אלוף העולם במרוצים נגד השעון, אלוף אולימפי ומנצח הטור ב-1997 מאחוריו. את הקטע ניצח הרוכב הבסקי חוויאר אוטצ'ואה (Javier Otxoa), היחיד שהצליח "לשרוד" בקבוצת הבריחה עד הסיום.
טבלת מנצחי הקטעים שהסתיימו על פסגת האוטקם
| שנה | קטע | מנצח הקטע | מרחק | קטגוריית טיפוס | מנצח הקטע |  מוביל המירוץ בדירוג הכללי |
| --- | --- | --- | --- | --- | --- | --- |
| 1994 | 11 | קאור | 263.5 | HC ("לא מדורג", הקשה ביותר) | צרפת לוק לבלאן | ספרד  מיגל אינדוראין |
| 1996 | 16 | אז'ן | 199 | HC | דנמרק ביארן ריס | דנמרק ביארן ריס |
| 2000 | 10 | דקס | 205 | HC | ספרד חוויאר אוטצ'ואה | ארצות הברית לאנס ארמסטרונג |
| 2008 | 10 | פו | 156 | HC | ספרד חואן חוסה קובו | אוסטרליה  קאדל אוונס |
| 2014 | 18 | פו | 145.5 | HC | איטליה וינצ'נצו ניבאלי | איטליה וינצ'נצו ניבאלי |
ראו גם

טור דה פראנס
אלפ ד'ואז
הערות שוליים

↑  ביטוי השם בצרפתית, אתר פורבו
↑  מנצחי קטעי הטיפוס על האוטקם בטור דה פראנס ופרופיל הטיפוס מ-2014, מתוך אתר ledicodutour.com, (בצרפתית)
↑  מידע על הטיפוס, מתוך אתר climbbybike.com (באנגלית)
↑  רשימת המנצחים בקטע 11 בשנת 1994 בטור דה פראנס, מתוך האתר memoire-du-cyclisme.net (בצרפתית)
↑  קטע 10 בטור 2000, מתוך youtube.com (בספרדית)
↑  אלוף העולם נגד שעון ב-1995 ואלוף אולימפי באטלנטה 1996
↑  נשלל ב-2012 עקב שימוש בסמים ספורטיביים
↑  אלוף העולם ב-2009
הרוכב הדני ביארן ריס (בחולצה הצהובה). מאחוריו, מיגל אינדוראין, רישאר ויראנק (בחולצה המנוקדת) ויאן אולריך, ב-16 ביולי 1996
פיאט זירו

| --- | --- |

 מאפיינים כלליים
 נקרא גם:  Fiat 12/15 HP
 יצרן:  פיאט
 שנות ייצור:  1912–1915
 יחידות שיוצרו:  2,200 
 הרכבה:  איטליה איטליה
 מודל קודם:  פיאט סוג 1
 מודל אחריו:  פיאט 70
 חברת אם:  פיאט
 אורך:  3,600 מ"מ
 רוחב:  1,450 מ"מ
 גובה:  1,180 מ"מ
 משקל:  900 ק"ג
 בסיס גלגלים:  2,645 מ"מ
 מפרט טכני
 מנוע:  4 צילינדרים, 1,847 סמ"ק המפיק 21.8 כ"ס
 הילוכים:  תמסורת ידנית - 4 מהירויות
 מהירות מרבית:  80 קמ"ש
 צריכת דלק:  12ליטר ל - 100 ק"מ
 
פיאט זירו (באיטלקית: Fiat Zero) היא מכונית משפחתית, דגם טורפדו בתצורת קבריולה, מתוצרת יצרנית הרכב האיטלקית פיאט בין השנים 1912–1915.
סך הכול יוצרו כ-2,200 יחידות.
גלריה

פיאט זירו שנת 1912
סמל חברת פיאט על חזית דגם של "פיאט זירו"
פיאט זירו שנת 1914
תלאתה (סדרת טלוויזיה)

| --- | --- |
 שיר הנושא:  "לא יודעים ת'סטורי" "הולכת ברחוב"
 סוגה:  סדרת נוער מוזיקלית
 יוצרים:  מיכל קופר-קרן ליאור ירון
 כותבים:  מיכל קופר-קרן ליאור ירון הילה רויזנמן רוני ידור
 בימוי:  שי כנות
 שחקנים:  ליהי טולדנו ואלרי חמאתי פרפילאב מונגוזה אבי אבורומי טיילור מלכוב נבו קטן עינת ברנר תומר הכהן אדם הלון אדם אביטל אברג'יל אלי חולי אלעד משה אמירה בוזגלו גיל דסיאנו ביטון זוהר ברוק חי מאור טופז אבדנג טליה ברטפלד יגאל עדיקא יונתן הורנצ'יק יניב זנבה מאיר תמם מיה סאול משה אביטבול נאור זילברמן נדב אורדיננס עומר שמשוני קדר הריני קרן שחם רונית אפל שלי דר
 ארץ מקור:  ישראל ישראל
 שפות:  עברית   ערבית
 מספר עונות:  1
 מספר פרקים:  20
 הפקה
 מפיק:  חן משאש פסקל
 מפיקים בפועל:  מיכל וולף
 עורכים:  שלומי אליעזר אסנת סרגה שירלי אורן
 צלמים:  יובל מימון עודד הורוויץ
 אורך פרק:  23 דקות
 שידור
 רשת שידור:  TeenNick למנויי HOT
 תקופת שידור מקורית:  19 בפברואר 2023 – 16 במרץ 2023
 קישורים חיצוניים
 דף התוכנית ב-IMDb
 
תלאתה (בערבית: ثلاثة, תרגום מילולי: "3", "[המספר] שלוש") היא סדרת דרמת נעורים-רומנטית מוזיקלית דו-לשונית, דוברת-ערבית ועברית, שנוצרה על-ידי מיכל קופר-קרן וליאור ירון. לסדרה הופקה עונה ראשונה ויחידה בת 20 פרקים, ששודרה מ-19 בפברואר 2023 עד 16 במרץ 2023, בערוץ TeenNick למנויי HOT.
סקירה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 20 | 20 | 19 בפברואר 2023 | 16 במרץ 2023 |
עלילה

אלה דוידוף (ליהי טולדנו), יסמין ד'אוד (ואלרי חמאתי) ודלינה גרמי (פרפילאב מונגוזה) הן חברות בלהקת "תלאתה".
אלה היא בתו של אדי דוידוף (גיל דסיאנו ביטון), עבריין שביצע שוד במוזיאון ונפטר בכלא ושרה דוידוף (אביטל אברג'יל), שעובדת בשלוש עבודות על מנת לצאת מהחובות שאדי נכנס אליהם ואחותו של מורי דוידוף (נבו קטן), שגם הוא מסתבך במשטרה ומקבל מלגה לקבוצת הכדורסל של איתן (חי מאור) בה הוא עובר התעללויות על ידי נדב פולק (יונתן הורנצ'יק) וחברו בן (נדב אורדיננס) שאיתו בקבוצה, מורי הוא על תנאי: אם קצינת המבחן שלו, איריס (זוהר ברוק) תגלה שהוא חוזר לחיי הפשע, מורי יאלץ להיכנס למוסד לעבריינים צעירים. אלה ומורי מוצאים מכתב של אביהם בו רשום שהוא החביא את הטבעת שגנב מהמוזיאון. אלה עוזבת את הנושא (וחוזרת אליו לאחר כמה פרקים) ומורי מחפש את הטבעת עם אדם מלכה (אבי אבורומי), קים גולן (עינת ברנר) ורפי (עומר שמשוני), חבורה של עבריינים וחברי עבר של מורי. במהלך הסדרה, החבורה "מתחרה' עם משפחתה של אלה, דודו של אביה, אהרון דוידוף (יגאל עדיקא) ובן דודו של אביה, גיא דוידוף (מאיר תמם).
יסמין היא נערה ערבייה ובת למשפחה של רופאים. במהלך הסדרה, נאלצת ללמוד רפואה בעקבות לחץ מהמשפחה, בעיקר מאביה פואד ד'אוד (קדר הריני), אך לא עוברת את מבחן הקבלה לבית הספר לרפואה "טין מדיקל" ומשקרת למשפחתה שעברה את המבחן. במהלך הסדרה, היא מתמודדת עם השקר הזה בעזרת חברה מהסטאז', אמיר עיסא (אדם הלון) שמתאהב בה בזמן שהיא מאוהבת ברוי גרין (תומר הכהן) והופכת לבת זוגו.
דלינה היא בת לפליטים מאריתריאה, בת זוגו של סמואל היילמיקאל (יניב זנבה), גם הוא בן לפליטים. במהלך הסדרה, סמואל מנסה לפתור את הסיבוכים של אביו עם משטרת ההגירה. דלינה עובדת במספרה של אלמז (טופז אבדנג) עם ארסמה (מיה סאול) שמגורשת לאחר שסמואל מלשין עליה למשרד הפנים.
חברות להקת "תלאתה" מנסות להתקבל לתוכנית הריאליטי "פריצת השנה", אך מגלות מהילי גואטה (טליה ברטפלד) מההפקה של התוכנית שפספסו את האודישן. לאחר מכן, הן פורצות לביתו של העורך הראשי של התוכנית, יונתן בוכניק (אדם) ומבקשות ממנו לעשות את האודישן. לאחר האודישן שהלהקה עשתה בביתו של יונתן, הוא בישר להן שהן התקבלו לתוכנית אבל הן יאלצו לשנות את שם הלהקה ל"הסיסטריות". לאחר התלבטויות רבות, הלהקה הסכימה והלהקה השתתפו ב"פריצת השנה" בתור להקת "הסיסטריות".
חברות הלהקה מתחילות לבוא לחזרות עם איתמר (נאור זילברמן), מדידות בגדים לפרקים עם קרן שחם (קרן שחם, בתפקיד עצמה) ומתמודדות עם יריבות עם המתמודדת אביגיל כלפון (טיילור מלכוב) שנעזרת בבת דודה, הילי שעובדת בהפקת התוכנית, כדי להתקדם בתחרות. בסוף העונה רוי ומקס (אלי חולי) מצלמים את הילי ואביגיל מדברות ואביגיל מודחת מהתחרות והילי מפוטרת על ידי יונתן. בין חבר השופטים, נמצאת איה (אמירה בוזגלו), זמרת מוצלחת ושופטת קשוחה.
בסוף העונה, אדם נפרד מקים לאחר שמגלה כי אלה התקרבה לקים ונהיית בת זוגה, יסמין נפרדת מרוי לאחר ששלחו לה קליע (איום על חייה) בגלל הזוגיות שלה עם רוי וסמואל נפרד מדלינה מכיוון שעוזב לצפון כי מרגיש מאוים לאחר שגילה שהוא המלשין למשטרת ההגירה.
דמויות > דמויות ראשיות

| שם הדמות | שם השחקן | על הדמות |
| --- | --- | --- |
| אלה דוידוף | ליהי טולדנו | חברה בלהקת "תלאתה". בתם של שרה ואדי, פושע שנפטר, אחותו של מורי והחברה הטובה ביותר של יסמין ודלינה, ונהיית חברתה הטובה ביותר של קים וגם מתאהבת בה והופכת לבת זוגה. לסבית. מואשמת על ידי יונתן שגנבה שרשרת יהלומים ומושעת מהתחרות אך אחרי כמה זמן יונתן מגלה שהיא לא גנבה את השרשרת ואלה חזרה לתחרות |
| יסמין ד'אוד | ואלרי חמאתי | חברה בלהקת "תלאתה". מתאהבת ברוי והופכת לבת זוגו. בתו של פואד שמפריע לזוגיות שלה ושל רוי. בת למשפחה של רופאים שמנסה להתקבל לבית הספר לרפואה "טין מדיקל", אך לא מתקבלת, אבל כדי שאביה יחתום לה על אישור על התוכנית היא שיקרה לו שעברה. בסוף העונה פואד מגלה שיסמין שיקרה לו. בפרק האחרון שלחו לה קליע ונפרדה מרוי כי לא הייתה לה ברירה. |
| דלינה גרמי | פרפילאב מונגוזה | חברה בלהקת "תלאתה". בת לפליטים מאריתריאה. בת זוגו של סמואל. עובדת במספרה של אלמז עם ארסמה ועוזרת לארסמה להסתתר ממשטרת ההגירה. חושבת שאלמז היא המלשינה וגם משפילה אותה מול לקוחותיה, פוטרה אך חזרה לעבוד אחרי זמן-מה. סמואל נפרד ממנה כי תקפו אותו על כך שהיה המלשין למשטרת ההגירה. |
| אדם מלכה | אבי אבורומי | עבריין. חבר עבר של מורי, בן זוגה של קים וחברו הטוב ביותר של רפי. מחפש את הטבעת יחד עם מורי, קים ורפי ובהמשך גם עם אלה. נפרד מקים. |
| אביגיל כלפון | טיילור מלכוב | זמרת ומתמודדת ב"פריצת השנה". מנסה להתקרב לרוי כדי להיות בת זוגו בשביל רייטינג. סוחטת את בת דודה הילי, במטרה להתפרסם. בסוף העונה היא והילי מודחת מהתוכנית לאחר שהתגלה כי הילי עזרה לאביגיל להתקדם בתחרות. |
| מורי דוידוף | נבו קטן | אחיה של אלה ובנם של אדי ושרה. מקבל מלגה לקבוצת כדורסל אך משקר שמגיע לאימונים ובמקום זה נפגש עם אדם, רפי וקים בשביל חיפוש הטבעת אך מתרחק מהם לאחר שאלה מגלה שלא הולך לאימונים. אחרי כמה פרקים מתחיל להגיע לאימונים, ונדב הקפטן של קבוצת הכדורסל מתעלל בו. שובר לנדב את היד והואשם בתקיפה. בסוף העונה מורי נחטף על ידי אהרון. |
| קים גולן | עינת ברנר | עבריינית. בת זוגו של אדם וחברה טובה של רפי. מחפשת את הטבעת יחד עם אדם, רפי ומורי ובהמשך גם עם אלה. במהלך הסדרה מתחברת עם אלה ומתאהבת בה. בת להורים גרושים ומזניחים. נפרדת מאדם, הופכת לבת זוגה של אלה ומתגלה כביסקסואלית. |
| רוי גרין | תומר הכהן | זמר ומתמודד ב"פריצת השנה" והחבר הטוב ביותר של מקס. מתאהב ביסמין ונהיה בן זוגה. בנה של חברת הכנסת הגזענית אוולין גרין שמפריעה לזוגיות שלו ושל יסמין. יסמין נפרדה ממנו לאחר ששלחו לה קליע על כך שהיא ביחד עם רוי. |
דמויות > דמויות משניות

| שם הדמות | שם השחקן | על הדמות |
| --- | --- | --- |
| אמיר עיסא | אדם הלון | סטודנט לרפואה ב"טין מדיקל" שעושה עם יסמין את הסטאז' ולאט לאט מתחיל להתאהב בה והופך לאיש הסוד שלה. |
| יונתן בוכניק | אדם | העורך הראשי של תוכנית הריאליטי "פריצת השנה". |
| שרה דוידוף | אביטל אברג'יל | אימם של אלה ומורי ואלמנתו של אדי. בעקבות פטירתו של האב החלה לעסוק בשלוש עבודות כדי לשלם את חובותיו. |
| מקס | אלי חולי | זמר ומתמודד ב"פריצת השנה". החבר הכי טוב של רוי. |
| בני | אלעד משה | פקיד במשרד הפנים. מציע לסמואל להלשין על חברי קהילתו המועמדים לגירוש במטרה להשאיר את רובל בארץ והוא מסכים. |
| איה | אמירה בוזגלו | זמרת ושופטת ב"פריצת השנה". |
| אדי דוידוף | גיל דסיאנו ביטון | אביהם של אלה ומורי, בעלה של שרה, אחיינו של אהרון ובן דודו של גיא. עבריין שנפטר לפני עלילת הסדרה. החביא את הטבעת שגנב מהמוזיאון כדי שאלה, מורי ושרה ימצאו אותה, ימכרו אותה ויהיו עשירים. |
| איריס | זוהר ברוק | קצינת המבחן של מורי. |
| איתן | חי מאור | מאמן הכדורסל של מורי, נדב ובן. |
| אלמז | טופז אבדנג | עובדת במספרה שעובדת עם דלינה. |
| הילי גואטה | טליה ברטפלד | עובדת בהפקת "פריצת השנה" ויד ימינו של יהונתן שתעשה הכל כדי שהתוכנית תצליח. בת דודה של אביגיל שסוחטת אותה. |
| אהרון דוידוף | יגאל עדיקא | דודו הזקן של אדי שמנסה לגנוב את הטבעת יחד עם בנו גיא. |
| נדב פולק | יונתן הורנצ'יק | כדורסלן. ילד שמנת. הקפטן השחצן והמרושע של קבוצת הכדורסל אליה מורי מצטרף. מתעלל במורי, שבתגובה שובר לו את היד. גורם להפללתו של מורי והדחתו מהקבוצה. |
| סמואל היילמיקאל | יניב זנבה | בן זוגה של דלינה. בן לפליטים מאריתריאה. מנסה לפתור את הסיבוכים של אביו עם משטרת ההגירה. |
| גיא דוידוף | מאיר תמם | בן דודו של אדי. מנסה לגנוב את הטבעת יחד עם אביו, אהרון. |
| ארסמה | מיה סאול | עבדה כמנקה באולפן של "פריצת השנה" אך פוטרה. עובדת עם אלמז ודלינה שעוזרת לה להסתתר ממשטרת ההגירה. מועמדת לגירוש ולבסוף מגורשת. |
| מתן | משה אביטבול | כתב באתר הבידור "בידור היום". |
| איתמר | נאור זילברמן | מפיק ב"פריצת השנה". |
| בן | נדב אורדיננס | כדורסלן. חברו הטוב ביותר ושפוט של נדב. עוזר לו להתעלל במורי. |
| רפי | עומר שמשוני | עבריין. חבר עבר של מורי, חבר טוב של קים ויד ימינו של אדם. |
| פואד ד'אוד | קדר הריני | אביה של יסמין. רופא במקצועו ומכריח את יסמין ללמוד רפואה. |
| קרן | קרן שחם | המלבישה של "פריצת השנה". |
| ליליאן | רונית אפל | גננת שהייתה הגננת של אלה ומורי. חברה טובה של שרה. |
|  | שלי דר | שוטר בתחנת המשטרה ביפו. |
שירי הסדרה

את כל השירים הפיק אופיר יוגב וביים שי כנות.
| מבצע/ים | שיר | מילים | לחן | קלידים |
| --- | --- | --- | --- | --- |
| תומר הכהן | "As It Was" של הארי סטיילס | הארי סטיילס, תומאס האל וטיילר ג'ונסון | הארי סטיילס, תומאס האל וטיילר ג'ונסון |  |
| ליהי טולדנו, ואלרי חמאתי ופרפילאב מונגוזה | "הולכת ברחוב" (שיר מקורי) | שירה גבריאלוב, מיכל קופר-קרן וליאור ירון | שירה גבריאלוב |  |
| ליהי טולדנו, ואלרי חמאתי, פרפילאב מונגוזה, תומר הכהן, טיילור מלכוב ואלי חולי | "Blinding Lights" של דה ויקנד | אחמד בלשה, אייבל טספיי, מרטין קארל סנדברג, ג'ייסון קווינוויל ואוסקר הולטר | אחמד בלשה, אייבל טספיי, מרטין קארל סנדברג, ג'ייסון קווינוויל ואוסקר הולטר | דניאל גל |
| ליהי טולדנו, ואלרי חמאתי ופרפילאב מונגוזה | "No" של מייגן טריינור | מייגן טריינור, אריק פרדריק ברטון ויעקב כשר הינדלין | מייגן טריינור, אריק פרדריק ברטון ויעקב כשר הינדלין | עמי ניר |
| ליהי טולדנו, ואלרי חמאתי ופרפילאב מונגוזה | "Drivers License" של אוליביה רודריגו | אוליביה רודריגו ודן ניגרו | אוליביה רודריגו ודן ניגרו | דניאל גל |
| ליהי טולדנו, ואלרי חמאתי ופרפילאב מונגוזה | "לא יודעים ת'סטורי" (שיר מקורי) | שירה גבריאלוב, מיכל קופר-קרן וליאור ירון | שירה גבריאלוב |  |
↑  השיר שביצע באודישן שלו וגם השיר הראשון שביצע בתוכנית. קיימת גם גרסה שלו ושל יסמין (ואלרי חמאתי).
↑  השיר שביצעו באודישן שלהן.
↑  שיר פתיחת העונה של "פריצת השנה".
↑  השיר הראשון שהלהקה ביצעה בתוכנית.
↑  השיר השני שהלהקה ביצעה בתוכנית.
↑  השיר השלישי (והאחרון לעונה הראשונה) שהלהקה ביצעה בתוכנית.
ראו גם

"מדרסה" – סדרת טלוויזיה לילדים ונוער עם עלילה דומה
רגאיי

.
רֶגֵאיי (באנגלית: Reggae) הוא סגנון מוזיקלי שמקורו באי ג'מייקה שהוכר לפי אונסק"ו כמורשת עולמית. הרגאיי הוא שילוב של סגנונות מוזיקליים אמריקאים כגון ג'אז ורית'ם אנד בלוז, סגנונות מוזיקליים ג'מייקנים מוקדמים כגון סקא ורוקסטדי ומוזיקה אפריקאית-קאריבית כגון קליפסו ומנטו. הרגאיי מנוגן לרוב במשקל של 4/4, כאשר הפעימות המודגשות הן השנייה והרביעית, להבדיל ממוזיקת הפופ. השירים במוזיקת הרגאיי מתעסקים בדרך כלל ברוחניות ואהבה ומושפעים רבות מדת הראסטפארי. עם זאת, בשנים האחרונות יותר זמרי רגאיי שרים שירים על החיים הקשים בגטו, שירים על נשים ושירי זימה, כל זאת בהשפעת ההיפ הופ האמריקאי.
בוב מארלי בהופעה
היסטוריה

שורשי הרגאיי מהמוזיקה האותנטית של ג'מייקה שנקראה מנטו (mento). זו הייתה מוזיקה אפריקאית שהתפתחה אצל העבדים כדי להקל את סבלם וכאמצעי תקשורת. מוזיקה זו שרדה למרות הניסיונות לדכאה. בדרך זו שימרה המנטו אלמנטים של פולקלור ותרבות אפריקאית. המנטו אופיינה בתנועות איטיות והושפעה מריקוד צרפתי שנקרא quadrille. בראשית המאה ה-20 השתלבו בה הקליפסו (calypso) והסוקה (soca=soul calypso) שבאו מטרינידד.
בראשית שנות ה-60 ג'מייקה קיבלה עצמאות מבריטניה ובעיותיה הכלכליות והחברתיות התרבו. בהשפעת מוזיקת הסול (נשמה), קצב המוזיקה הואט והטקסטים התחילו לבטא את הבעיות הכלכליות והחברתיות באמצעות הסגנון המוזיקלי המוכר כרגאיי.
בסוף שנות ה-60 של המאה ה-20 הרגאיי פרץ את גבולות הגטו הג'מייקני לעולם המערבי על ידי ג'ימי קליף שהיה באותה תקופה הזמר הפופולרי ביותר מג'מייקה. שנים מספר אחריו, בהתחלת שנות ה-70, התפרסם בוב מארלי, הדמות המזוהה ביותר עם התנועה הראסטפארית. התייחסות אליו בקרב הרסטפארים היא כנביא והוא שפרסם את הרגאיי ואת רעיונות התנועה הראסטפארי בעולם.
היסטוריה > רגאיי וראסטפארי

הרגאיי הוא זיהוי תרבותי מובהק של הראסטפארי.
הרגאיי אינה השירה והמוזיקה בלבד. הרגאיי הוא הביטוי התרבותי של אתיופיניזם, פאן-אפריקניות וראסטפארי. הרגאיי הוא ביטוי מוזיקלי לקשר לאפריקה, לגישה חברתית של העוולות כלפי האדם השחור, לתפיסה של האהבה והשלום שיפתרו את חוסר הצדק ויחזירו את האדם השחור למקומו האותנטי.
הסיבה שהסגנון המוזיקלי הזה הפך לגורם כה דומיננטי בחייה של החברה בג'מייקה קשורה להיסטוריה של האי ולמוצאם של תושביו- צאצאי עבדים שהובאו מאפריקה על ידי האנגלים בשנות שלטונם כדי לעבוד במטעי הקנה סוכר וגידול הקפה.
הזיהוי המובהק של הרגאיי הוא בוב מארלי, הדמות המזוהה ביותר עם התנועה הראסטפארית, מי שהוציא את הרגאיי ואת התנועה הראסטפארי ורעיונותיה מחוץ לאי, מי שההתייחסות אליו בקרב הרסטפארים היא כנביא.
היסטוריה > בוב מארלי

בוב מארלי, שנחשב בעיני רבים לגדול זמרי הרגאיי, החל את הקריירה המוזיקלית שלו ב-1963 בלהקה שניגנה סקא ורוקסטדי. בהמשך חבר מארלי לפיטר מקינטוש (פיטר טוש) ובאני לוינגסטון (באני ויילר) שהקימו יחדיו את להקת הוויילרס והחבורה החלה לנגן רגאיי. אלבומה הבינלאומי הראשון של הלהקה, שנקרא "Catch a Fire", יצא ב-1973 ונמכר במספר רב של עותקים. אחרי הצלחת האלבום החל סגנון הרגאיי לפרוח בארצות הברית ובעקבות כך בשאר העולם. מארלי המשיך להקליט אלבומים עם להקת הוויילרס המקורית וכן אלבומי סולו עד למותו במאי, 1981.
סגנונות ותתי-ז'אנרים > רוטס

סגנון הרוטס ("שורשים") הוא מוזיקת הרגאיי השורשית. המקצב בו מורכב מקצב תיפוף קבוע עם בייסליין כבד ואקורד קבוע. רבים מהאמנים השרים בסגנון זה הם ראסטפאריים - המהללים את ג'ה (אלוהים) ומאמינים באלוהותו של היילה סלאסי. מילות השירים מתעסקות בעיקר בדתם, החזרה לאפריקה, שחרור העבדים ותחיית הדת. כמו כן הם שרים למען הכנסת הגאנג'ה (מריחואנה) לחוק בג'מייקה ובעולם כולו ונגד בבילון (בבל התנ"כית) שהיא מטאפורה באמונה הראסטפארית לממסד הלבן הכובש. אמנים כמו בוב מארלי, פיטר טוש, מקס רומיאו, יזראל וויבריישן, וברנינג ספיר שרים בסגנון זה.
סגנונות ותתי-ז'אנרים > דאב

סגנון הדאב החל כעיבוד מחדש של קטעי רגאיי קלאסיים באמצעות מוזיקה אלקטרונית, ראשיתו כדרכם של מפיקי הרגאיי להתבטא מוזיקלית בשינוי המקצב האינסטרומנטלי שהיה בצד השני של התקליט, והוספת אפקטים. הסגנון והאפקטים התפתחו והשפיעו רבות על סצנת המוזיקה האלקטרונית העולמית. מפיקים מפורסמים בז'אנר הדאב היו לי "סקראצ'" פרי ו"קינג טאבי" אשר הגו ופיתחו את הסגנון.
סגנונות ותתי-ז'אנרים > דאנסהול

הדאנסהול, שהתחיל ב-1979, הוא שילוב של דאב ומילים מעולם ההיפ הופ. אמנים ידועים בתחום זה הם ברינגטון לוי ואלבומיו המוקדמים של בוג'ו בנטון.
סגנונות ותתי-ז'אנרים > ראגא או ראגמאפין

זרם הראגמאפין (או "ראגא") הוא זרם שנועד בעיקר למסיבות ופחות להעברת מסר, אף על פי שיש אמנים שמשתמשים בו להעביר מסר כמו קייפלטון או סיזלה. המקצבים בשירי ראגמאפין הם מהירים ונעשה בהם שימוש באפקטים כמו אזעקות, סירנות וכדומה להגברת החוויה במסיבה.
מסיבות רגאיי

בג'מייקה, בליז, קוסטה ריקה ומדינות קאריביות נוספות מתקיימות מסיבות "סאונד-סיסטם", הנערכות על ידי הרכבים ניידים שנוסעים ממקום למקום ומקימות רמקולי ענק ומיכשור עזר של אפקטים ובאס. מסיבה כזו אורכת בדרך כלל לפחות 7 שעות, בהן המשתתפים חוגגים ללא הפסקה.
מחלוקות > מריחואנה

חלק מאמני הרגאיי מזכירים בשירתם שימוש במריחואנה לצרכים רפואיים ורוחניים כמעשה אבותיהם מאפריקה. הדבר אינו מקובל על ידי החוק במרבית המדינות, ואף עורר שערוריות במדינות בעלות מדיניות של "אפס סובלנות" כלפי מריחואנה, אך בשנים האחרונות ישנה מגמה ללגליזציה של מריחואנה, או מדיניות אי הפללה בארצות הברית ובמדינות נוספות באירופה.
מחלוקות > הומופוביה

התרבות הג'מייקנית עוינת ברובה להומוסקסואלים וללסביות. בג'מייקה ובחלק מהמדינות הקאריביות קיימים עדיין חוקים האוסרים יחסי מין בין גברים. הומופוביה והסתה לאלימות כלפי הומוסקסואלים מופיעות גם בשירים של מספר אמני דאנסהול. ביקורת מושמעת כלפי אמנים אלה, עקב המילים שמעודדות הומופוביה, ופשעי שנאה כלפי הומוסקסואלים. במספר מדינות מערביות בוטלו קונצרטים, ואף נאסרה כניסתם של אמני רגאיי ששיריהם כוללים הסתה להומופוביה. כך לדוגמה בריטניה אסרה את כניסת הזמר סיזלה לשטחה, גרמניה מנעה את כניסת הזמר בוג'ו בנטון, בצרפת בוטלו קונצרטים של קפלטון בהסתמך על חוקים האוסרים הסתה לשנאה ו-MTV-אירופה ביטלה את השתתפותו של ביני-מן בקונצרט על רקע הסתה להומופוביה.
בשנים האחרונות מספר האומנים אשר מטיף לחוסר סובלנות ואלימות פחת באופן משמעותי ביותר, כיום מרבית אומני הרגאיי והדאנסהול וכמו כן חובבי הסגנון מעדיפים לחזור למקורות מהות המסר של מוזיקת הרגאיי שמאמין באחדות, כבוד וסובלנות.